Den 41-årige mand og den 37-årige kvinde, der er tiltalt i Serritslevsagen nægter sig skyldige i alle forhold i det omfangsrige anklageskrift. Det meddelte de to gennem deres forsvarere, da sagen gik i gang torsdag ved Retten i Hjørring. Torsdag afgav moderen forklaring, og fredag er det så faderen til de ni børn, der skal i vidneskranken. TV2/Nords reporter Lisbeth Christensen spurgte torsdag faderens forsvarer, Anne Mette Ovesen, om den 41-årige mand vil vidne fredag; hertil svarede forsvareren; - Det vil jeg ikke fortælle dig, det er en aftale jeg har med ham. Det kommer frem i morgen, (fredag. red.) om han il vidne. Det vil jeg ikke fortælle pressen. TV2/Nords reporter på stedet fortæller yderligere, at faderen konsekvent kiggede væk, da moderen afgav vidneforklaring torsdag.

Referat:
Fredag kommer den berygtede Serritslevsag igen for retten i Hjørring. Faderen til børnene skal afgive forklaring, men det er endnu tvivlsomt, om han overhovedet ønsker at udtale sig.